**Verzia: 1.9 Dátum: 4. 2. 2022**

**ŠKOLSKÝ SEMAFOR**

Manuál je aktualizovaný k 4. 2. 2022 z dôvodu potreby spresnenia postupov ukončovania izolácie (vrátane návratu žiakov k fyzickej aktivite po izolácii) a karantény detí a žiakov a upresnenia výnimky z karantény pre účel návštevy školy, školského zariadenia a mimovyučovacích aktivít. Za účelom výnimky z karantény v škole, v školskom zariadení a pri mimovyučovacích aktivitách môže **rodič predkladať „Čestné vyhlásenie o pozitivite antigénového samotestu na ochorenie COVID19 a o absolvovaní izolácie“ (Príloha č. 4a). Vstup zamestnancov na pracovisko zamestnávateľa od 5. februára 2022 nie je podmienený v režime OTP.**

**PREHĽAD OPATRENÍ ŠKOLSKÉHO SEMAFORU 2021/2022**

**BEZ-PRÍZNAKOVOSŤ**

Pri prvom nástupe do školy a po každom prerušení dochádzky do školy v trvaní 3 a viac po sebe nasledujúcich dní (vrátane víkendov a sviatkov) rodič predkladá „Písomné vyhlásenie o bezpríznakovosti“ žiaka (Príloha č. 1). Žiak s príznakmi musí zostať doma. Pokiaľ rodič nevie vylúčiť príznaky, kontaktuje detského lekára.

**NÁSTUP DO ŠKOLY**

Na začiatku školského roka ministerstvo umožní dobrovoľné testovanie žiakov v školách. Základné školy a špeciálne základné školy majú možnosť PCR testovania kloktacími testami do 6.9.2021. Žiaci stredných škôl (vrátane 8-roč. gym), špeciálnych. stredných škôl, odborných učilíšť a praktických škôl môžu na začiatku školského roka využiť možnosť domáceho samotestovania Ag samotestami (vid nižšie).

**DOMÁCE SAMOTESTOVANIE**

Možnosť dobrovoľného samotestovania Ag samotestami v domácom prostredí (odporúčame v pondelok a vo štvrtok ráno pred nástupom do školy): - každý žiak, ktorého rodič prejaví záujem, dostane 5 ks samotestov na domáce samotestovanie. Ich použitie je povinný hlásiť škole spôsobom, ktorý určí škola. V prípade pozitívneho výsledku Ag samotestovania žiaka počas školského roka žiak zostáva doma a rodič:

* kontaktuje detského lekára, ktorý mu stanoví ďalší postup,
* oznámi škole, že žiak mal pozitívny výsledok Ag samotestu,
* trieda žiaka, ktorý mal pozitívny výsledok samotestu, ostáva doma, aby sa zamedzilo šíreniu ochorenia COVID-19 v školách,
* nemôže ísť do školy, okrem tých žiakov, ktorí majú výnimku z karantény.

**PRERUŠENIE VYUČOVANIA V TRIEDACH**

Na rozdiel od minulého školského roka sa bude prerušovať vyučovanie len v jednotlivých triedach, nie v celej škole. Ak sa v triede vyskytne žiak alebo zamestnanec pozitívny na ochorenie COVID-19, pôjdu žiaci z triedy do 5-dňovej karantény (okrem tých, ktorí si uplatňujú výnimku z karantény). Karanténu je možné ukončiť po 5 dňoch od posledného kontaktu s osobou pozitívnou na ochorenie COVID-19, ak sa u osoby v karanténe nevyskytuje ani jeden z klinických príznakov ochorenia počas posledných 24 hodín pred ukončením karantény. V prípade výskytu klinických príznakov počas karantény rodič telefonicky alebo e-mailom kontaktuje detského lekára. Ak sa osoba pozitívna na ochorenie COVID-19 vyskytne v domácnosti žiaka, zostáva v karanténe len tento žiak. Jeho trieda pokračuje v prezenčnom vyučovaní. Ak je osoba v domácnosti žiaka v karanténe (je úzky kontakt pozitívneho), žiak môže chodiť do školy do momentu, pokiaľ sa u tejto osoby nepotvrdí ochorenie COVID-19.

**VÝNIMKY Z KARANTÉNY**

Výnimku z karantény v prípade výskytu osoby pozitívnej na ochorenie COVID-19 v škole, v školskom zariadení a pri mimovyučovacích aktivitách si môžu uplatniť:

* **žiaci, ktorí prekonali ochorenie COVID-19 za posledných 180 dní na základe pozitívneho výsledku**: - **Ag samotestu a po ukončení izolácie, ktorá bola pod dohľadom všeobecného lekára pre deti a dorast. Rodič v takomto prípade môže škole, školskému zariadeniu a pri mimovyučovacích aktivitách predložiť „Čestné vyhlásenie o pozitivite antigénového samotestu na ochorenie COVID-19 a o absolvovaní izolácie“ (Príloha č. 4a),**
* **Ag testu vykonaného v MOM alebo u všeobecného lekára pre deti a dorast (pokiaľ to lekár vie zabezpečiť),**
* **PCR testu** - kompletne zaočkovaní žiaci alebo žiaci **kompletne zaočkovaní a zároveň majú posilňovaciu (booster) dávku.** Za žiaka môže rodič oznámiť škole výnimku z karantény predložením „Oznámenie o výnimke z karantény“(Príloha č.2). **Lekár nevydáva potvrdenie o ukončení izolácii a karantény a ani o výnimke z karantény.**

OČR Rodič má nárok na ošetrovné (OČR) ak riaditeľ školy alebo regionálny úrad verejného zdravotníctva rozhodol o prerušení vyučovania v triede žiaka do 11 rokov, **rodič môže zažiadať o OČR priamo na webovej stránke Sociálnej poisťovne** https://eformulare.socpoist.sk/sluzby/ziadosti-o-ocr alebo ak žiak vyžaduje celodenné ošetrovanie na základe potvrdenia všeobecného lekára pre deti a dorast. Ak rodič nechá žiaka doma na základe vlastného rozhodnutia, nárok na OČR mu nevzniká.

**IZOLÁCIA**

**Čo je izolácia?**

Izolácia je obmedzenie pohybu osoby, ktorá bola pozitívne testovaná na COVID-19. **Trvanie**: 5 dní pokiaľ sa počas posledných 24 hodín izolácie nevyskytnú klinické príznaky:

* od dátumu testovania s pozitívnym výsledkom alebo
* objavenia prvých klinických príznakov ochorenia.

**Koniec izolácie**: určuje lekár **len** v prípade výskytu klinických príznakov. Všeobecný lekár nevydáva potvrdenie o ukončení izolácie.

Po ukončení 5-dňovej izolácie je osoba povinná mať ďalších 5 dní prekryté horné dýchacie cesty respirátorom FFP2. Povinnosť nosiť respirátor sa nevzťahuje na deti do 6 rokov. Žiaci v škole a školskom zariadení môžu použitie respirátora nahradiť rúškom**. Počas 5 dní po ukončení izolácie dôrazne odporúčame, aby žiaci minimalizovali kontakt so žiakmi mimo svojej triedy (napr. mimovyučovacie aktivity) a nosili respirátor FFP2.**

**KARANTÉNA**

**Čo je karanténa?**

Karanténa je pre osoby, ktoré prišli do úzkeho kontaktu s osobou pozitívnou na COVID-19 počas obdobia 2 dní pred jej testovaním alebo objavením sa prvých klinických príznakov. **Trvanie:** 5 dní od posledného kontaktu s pozitívnou osobou, pokiaľ sa počas posledných 24 hodín pred ukončením karantény nevyskytuje ani jeden z klinických príznakov.

**Koniec karantény:**

a) pri bezpríznakovom priebehu po 5 dňoch,

b) v prípade príznakov je potrebné kontaktovať lekára.

**Po ukončení karantény tieto osoby musia mať 5 dní prekryté horné dýchacie cesty respirátorom FFP2. Všeobecný lekár nevydáva potvrdenie o ukončení karantény**.

**Povinnosť karantény po úzkom kontakte sa nevzťahuje na osobu, ktorá je:**

1. kompletne očkovaná a zároveň má aplikovanú posilňovaciu (booster) dávku alebo

2. kompletne očkovaná alebo

3. ktorá prekonala ochorenie COVID-19 v období pred nie viac ako 180 dňami.

**Tieto osoby sú povinné mať 7 dní prekryté horné dýchacie cesty respirátorom FFP2. Povinnosť nosiť respirátor sa nevzťahuje na deti do 6 rokov. Žiaci v škole a školskom zariadení môžu použitie respirátora nahradiť rúškom.**

Pod pojmom osoby, „ktorá prekonala ochorenie COVID-19 v období pred nie viac ako 180 dňami“ sa považuje na účel výnimky žiaka z karantény v škole, v školskom zariadení a pri mimovyučovacích aktivitách aj prekonanie na základe domáceho antigénového samotestu s pozitívnym výsledkom. Pozitívny výsledok domáceho antigénového testu bol oznámený a posúdený všeobecným lekárom osoby. Výnimku z karantény v škole, v školskom zariadení a pri mimovyučovacích aktivitách je možné si uplatniť v prípade, že rodič predloží „Čestné vyhlásenie o pozitivite Ag samotestu na ochorenie COVID-19 a absolvovaní izolácie“(Príloha č. 4a). Všeobecný lekár pre deti a dorast nevydáva potvrdenie o výnimke z karantény.

**OPATRENIA A ŠKOLSKÝ SEMAFOR**

Opatrenia proti SARS-CoV-2 slúžia na zamedzenie šírenia nového variantu ochorenia COVID19 (variant Omikron).

**MIMOVYUČOVACIE AKTIVITY**

Žiakom po ukončení izolácie sa po dobu nasledujúcich 5 kalendárnych dní neodporúča zúčastňovať mimovyučovacích aktivít, pri ktorých by sa stretávali so žiakmi z iných tried a škôl. V prípade, že sa ich zúčastňujú musia mať horné dýchacie cesty prekryté rúškom, avšak dôrazne odporúčame, aby ich mali prekryté respirátorom FFP2.

Žiak do 12 rokov a dvoch mesiacov sa môže zúčastňovať mimovyučovacích aktivít (napr. ZUŠ, CVČ, jazykové školy, krúžková činnosť, športové aktivity a súťaže a iné) v školách a školských zariadeniach bez obmedzenia, avšak s dôrazne odporúčaným režimom OTP - očkovaný, testovaný, prekonaný alebo na základe „Čestného vyhlásenia o pozitivite Ag samotestu na ochorenie COVID-19 a o absolvovaní izolácie“ (Príloha č. 4a).

Žiak od 12 rokov a dvoch mesiacov sa môže zúčastňovať mimovyučovacích aktivít (napr. ZUŠ, CVČ, jazykové školy, krúžková činnosť, športové aktivity a súťaže a iné) v školách a školských zariadeniach iba za podmienky režimu OTP - očkovaný, testovaný, prekonaný alebo na základe „Čestného vyhlásenia o pozitivite Ag samotestu na ochorenie COVID-19 a o absolvovaní izolácie“ (Príloha č. 4a).

Realizácia individuálnej formy mimovyučovacej aktivity je možná bez obmedzení a uskutočňuje sa za podmienky prísneho dodržiavania epidemických opatrení ROR (rúško, odstup, ruky) s dôrazne odporúčaným režimom OTP - očkovaný, testovaný, prekonaný alebo na základe „Čestného vyhlásenia o pozitivite Ag samotestu na ochorenie COVID-19 a o absolvovaní izolácie“ (Príloha č. 4a).

Krúžková činnosť sa v školách bez obmedzenia môže vykonávať len v prípade, ak sú na krúžku v škole žiaci jednej triedy, teda sa nepremiešavajú.

**Prehľad obmedzení škôl, školských zariadení a aktivít**

**Do 12 rokov a 2 mesiace Od 12 rokov a 2 mesiace**

**MŠ, ZŠ** Písomné vyhlásenie o bezpríznakovosti Písomné vyhlásenie o bezpríznakovosti

**ŠKD** Písomné vyhlásenie o bezpríznakovosti Písomné vyhlásenie o bezpríznakovosti

**ŠJ** Bez premiešavania rôznych skupín žiakov Bez premiešavania rôznych skupín žiakov

(ustálené skupiny žiakov v blízkom kontakte (ustálené skup. žiakov v blízkom kontakte

počas vyučovania – napr. žiaci z jednej triedy) počas vyučov.-napr. žiaci z jednej triedy)

**Mimošk.** Bez obmedzenia + Odporúčaný OTP režim\* OTP režim\*

**aktivity**

**Krúžky** Bez obmedzenia + Odporúčaný OTP režim\* OTP režim\* V prípade jednej triedy bez

obmedzenia + odporúčaný OTP režim\*

**\* OTP režim - očkovaný, testovaný - školský samotest - Potvrdenie o vykonaní antigénového samotestu s negatívnym výsledkom (Príloha č. 4), prekonaný alebo na základe „Čestného vyhlásenia o pozitivite Ag samotestu na ochorenie COVID-19 a o absolvovaní izolácie“ (Príloha č. 4a).**

**TESTOVANIE V ŠKOLÁCH**

**Domáce samotestovanie**

V priebehu školského roka budú mať rodičia možnosť využívať dobrovoľné samotestovanie žiakov Ag samotestami v domácom prostredí.

Každý žiak základnej, strednej a špeciálnej školy, ktorého rodič prejaví záujem, dostane 5 ks samotestov na domáce samotestovanie. Možnosť antigénového samotestovania môžu využiť všetci žiaci, aj zaočkovaní a aj tí, ktorí prekonali ochorenie COVID-19.

**Distribúcia antigénových samotestov v počte 5 kusov na žiaka v novom kalendárnom roku 2022 bude závisieť od:**

1. prejaveného záujmu zo strany rodičov,
2. správne vykázaného počtu samotestov, ktoré školy dostali z okresného úradu v sídle kraja v roku 2021 v online formulári „Týždenné hlásenie škôl podľa ŠKOLSKÉHO SEMAFORA“ na webovej stránke https://covid2021.iedu.sk/ .

**O ďalšiu várku samotestov v počte 5 kusov na žiaka (balené v krabiciach po 5 kusov) môžu zažiadať školy, ktoré už prostredníctvom online formulára „Týždenné hlásenie škôl podľa ŠKOLSKÉHO SEMAFORA“ vykázali, že aspoň 50% testov bolo rodičmi nahlásených ako vykonaných.**

**V prípade pozitívneho výsledku samotestovania Ag samotestom žiaka počas školského roka:**

1. Žiak zostáva doma – nemôže ísť do školy.
2. Rodič telefonicky alebo e-mailom musí kontaktovať všeobecného lekára pre deti a dorast, ktorý mu stanoví ďalší postup.
3. Rodič musí oznámiť škole, že žiak mal pozitívny výsledok Ag samotestu, aby škola mohla pristúpiť k sprísneným hygienicko-epidemiologickým opatreniam.
4. Trieda žiaka, ktorý mal pozitívny výsledok Ag samotestu ostáva doma, aby sa zamedzilo šíreniu ochorenia COVID-19 v školách – nemôže ísť do školy, okrem tých žiakov, ktorí majú výnimku z karantény a neprejavujú príznaky ochorenia COVID-19.
5. V prípade pozitívneho výsledku Ag samotestu môže rodič po ukončení domácej izolácie svojho dieťaťa predložiť škole, školskému zariadeniu a pri mimovyučovacích aktivitách „Čestné vyhlásenie o pozitivite Ag samotestu na ochorenie COVID-19 a o absolvovaní izolácie“ (Príloha č. 4a). Na základe tohto čestného vyhlásenia **bude mať žiak výnimku z karantény iba v škole, v školskom zariadení a pri mimovyučovacích aktivitách** v prípade, že príde do úzkeho kontaktu s osobou pozitívnou na ochorenie COVID-19.
6. Pokiaľ bol žiak v izolácii na základe pozitívneho výsledku Ag samotestu, dôrazne odporúčame pri návrate do školy (večer alebo ráno pred nástupom) absolvovanie Ag samotestu, aby sa minimalizovalo riziko prenosu nákazy na pôdu školy. Žiak nastupuje do školy iba v prípade negatívneho výsledku Ag samotestu.
7. Pri návrate do školy sa nevyžaduje potvrdenie o ukončení izolácie od lekára, rodič predloží iba „Písomné vyhlásenie o bezpríznakovosti“ (Príloha č. 1).

V prípade pozitívneho výsledku Ag samotestu pred nástupom na mimovyučovaciu aktivitu sa žiak nemôže zúčastniť vybranej mimovyučovacej aktivity a bezodkladne musí opustiť priestory školy alebo školského zariadenia. Žiaka je nutné umiestniť do samostatnej izolačnej miestnosti a kontaktovať rodiča, ktorý ho bezodkladne vyzdvihne.

Ak sa v triede vyskytne žiak alebo zamestnanec pozitívny na ochorenie COVID-19, idú žiaci z triedy a zamestnanci, ktorí boli v úzkom kontakte s osobou pozitívnou na ochorenie COVID-19 do 5- dňovej karantény **(okrem tých, ktorí si uplatňujú výnimku z karantény a neprejavujú príznaky ochorenia).**

V prípade, že žiak alebo zamestnanec neprejavuje príznaky ochorenia počas celého trvania karantény, rodič žiaka alebo zamestnanec nemusí kontaktovať všeobecného lekára.

V prípade výskytu klinických príznakov počas karantény rodič žiaka alebo zamestnanec telefonicky alebo e-mailom kontaktuje všeobecného lekára.

Žiak po návrate z izolácie necvičí na telesnej a športovej výchove (nevykonáva fyzickú aktivitu) v priebehu 5 dní, počas ktorých má nosiť respirátor FFP2 (poprípade môže byť respirátor nahradený rúškom). Je dôrazne odporúčané, aby tento žiak mal po ukončení izolácie 10 dní pokojový režim a postupný návrat k fyzickej aktivite z dôvodu dostatočného zotavenia po prekonaní ochorenia COVID-19.

**Pokiaľ rodič pošle do školy žiaka, ktorý má byť v karanténe, dopúšťa sa priestupku na úseku verejného zdravotníctva podľa § 56 ods. 1 písm. k) zákona č. 355/2007 Z.z. o ochrane, podpore a rozvoji verejného zdravia, ktorý rieši regionálny úrad verejného zdravotníctva**.

**Vstup zamestnancov na pracovisko zamestnávateľa od 5. februára 2022 nie je podmienený v režime OTP.**